Lynyrd Skynyrd

Lynyrd Skynyrd [], ofangs aa "Lynard Skynard" gnennd (sogd se ois glei), is a US-amerikanische Rockband. Se kean za de wichdegstn Gruppm de an "Southern Rock "schpuin. Bekannde Liadln san "Simple Man" (1974), "What's Your Name" (1977), "That Smell" (1977), "Free Bird" (1973) und voa oim "Sweet Home Alabama" vo 1974.
Se schpuin a hoate Mischung vo Rock, "Blues-Rock" und "Country", in de Texde gäds moast um düpische "Siidstoodndemen". As Afdren und Umadum vo da Gruppm is Siidstoodle prägd. Lynyrd Skynyrd untaschein se a vo de andan "Southern-Rock-Bands", wia z. B. de "Allman Brothers," de a bissl an Jazz mid nei bringa.
Gschicht.
"The Noble Five, "des hand, da "Ronnie Van Zant, Allen Collins, Gary Rossington, Bob Burns "und "Larry Junstrom gwen, "de sa af da" "High School in Jacksonville (Florida) zam gfundn hom. Da Schbortlehra vo da Schui, Leonard Skinner, hod de fimfe efda wia oamoi ba Vaschdäß gega d Kleidaoadnung und Hoaschnitt dawischd kod. Wias mid da Schui feade gwen san, homs ian Gruppmnama af "Leonard Skinnerd" gendad. No und no is da Bandnama a bisl voändad woan, bis zan heidign Lynyrd Skynyrd. Da Leonard Skinner is im Septemba 2010 gschdoam, de "New York Times" hodn ois „woi einflussreichstn Schbortlehra da amerikanischn PopKuitua“ gnennd.
Iwaroi im Siidn vo da USA homs ogfangd afzdren. Da easchde Eafoig is 1968 gwen, wias a Single - Broduktion inam Schdudio gwunga hom. De Scheim hod ea owa nix eibrochd. Se san weida ois Voagruppm duach Amerika zong, bis 1971 da "Johnny Johnson" de Lynyrd Skynyrd in seine "Muscle Shoals Sound Studios "koid hod"," wous easchde echde Schdudioeafahrunga gsammed hom. Ba oana vo de Sessions hod da " Leon Wilkeson" an Bass und da "Rickey Medlocke" s Schlogzeig iwanumma. 1973 is de Band mid no an weidan Neizuagang, an "Ed King" ois driddn Gitarristn ba da Plattnfiama "Sound of the South" (1974 an "MCA" vokaffd) unta Vodrog kumma." Al Kooper vo Sound of the South," hod de easchdn drei Oim broduziad. Oana da easchdn Hits "Free Bird", und oi Afdridd ois Voagruppm fia "The Who" hom za Popularetäd da Band beidrong,
1974 is s Oibum "Second Helping "vaeefadlichd woan vo dem a de Hit-Single "Sweet Home Alabama" (Bloz 8 in de US-Charts) kummt, a musekoische Antwoat af de Liadln "Alabama" und "Southern Man" voum Neil Young. De Scheim hod an 12.Bloz in de US-Charts gmochd und meamois Pladin griagd. "Nuthin’ Fancy", vo 1975, hod easchdmois an Bloz unta de USA-Top-10 griagt. "Gimme Back My Bullets" vo 1976 hod den Eafoig ned kobt, owas Live-Doppe-Oibum "One More From the Road "ausm säim Joa, hods wida unta de Top Ten gschaffd. Af dem Oibum schpuin easchdmois da neie Gitarrist "Steve Gaines "und no drei Backgroundsängarina mid.
Am 17. Oktoba 1977 hod Lynyrd Skynyrd des sexde Oibum "Street Survivors "vaeffadlichd kod. Drei Dog dano is des Charterfluagzeig ogschdiazd, mid dem de Band vo "Greenville" nach "Baton Rouge" z Louisiana fliang woit. In da Nat vo "Gillsburg "z Mississippi is de Maschinn inan Woid gschdiazd. Da "Ronnie Van Zant", "Steve Gaines", sei Schwesda "Cassie Gaines" und da Bandmanager "Dean Kilpatrick" san ums Lem kumma gwen. De andan Mitgliada vo da Band san schwa valezt gwen. D Uasach dafia is a menschlichs Vasong gwen.
Af da Scheim "Street-Survivors", de a bo Dog nom Oschduaz afn Moakt gwen is, zoagt afn Cover de Band middn im Feia. Des is no aus Reschbekt fia de Obfa duach a Schwoaz Cover dasezt woan. Des Oibum is oana da gräßdn Eafoige fia Lynyrd Skynyrd gwen, Bloz 13 in de englischn, Bloz 5 in de amerikanischn LP-Charts. De "Rossington-Collins Band", die zwischa 1980 und 1982 zwoa Oim vaeffadlichd hod, is aus Iwalewande vo Lynyrd Skynyrd enschdandn gwen.
Neifoamiarung.
1987, gnau zea Joa nom Unfoi vo da Band, hod da Johnny, Bruada voum Ronnie" Van Zant", Lynyrd Skynyrd mim "Rossington, Powell, King, Wilkeson" und dem Gitarristen "Randall Hall" nei foamiad. Zeaschd nua ois Revival-Band fiara Touanee vo 32 Konzeate blant, homs dano weidagmochd. 1988 is s easchde Live-Doppe-Oibum "Southern by the Grace of God – Lynyrd Skynyrd Tribute Tour "aussa kumma.
Seid de 1990a Joa kumma reglmasse Oim vo Lynyrd Skynyrd afn Moakt. Mid "Lynyrd Skynyrd 1991", "The Last Rebel" und dem Weak "Twenty" vo 1997 hoitns an Geist und de Idää voum Southern Rock und de Ainnarung an de vaschdoamna Midgliada da Band afrechd.
Am 13. Meaz 2006 is Lynyrd Skynyrd in de "Rock and Roll Hall of Fame" afgnumma woan.